
- శ్రద్ధఇటీవల అర్జున్కపూర్కు ‘హాఫ్ గాళ్ఫ్రెండ్’గా కనిపించిన శ్రద్ధా కపూర్ త్వరలో ‘హసీనా’ రూపంలో ప్రేక్షకుల ముందుకు వస్తోంది. హసీనా.. ఎవరో కాదు. ముంబై బాంబు పేలుళ్ల కేసులో ప్రధాన నిందితుడు, మాఫియా డాన్ దావూద్ ఇబ్రహీం సోదరి! విశేషమేమంటే దావూద్ పాత్రను శ్రద్ధ నిజ జీవిత సోదరుడు సిద్ధాంత్ కపూర్ పోషిస్తుండటం!! ఆగస్ట్లో ఈ సినిమా విడుదల కానుంది. నటుడు, దర్శకుడు ఫరాన్ అఖ్తర్తో ఆమె అనుబంధం వార్తల్లోకెక్కడం, తమ మధ్య అందరూ అనుకుంటున్న సంబంధమేదీ లేదని శ్రద్ధ స్పష్టం చేయడం తెలిసిందే. ఈ నేపథ్యంలో మీరు ఎలాంటి జీవిత భాగస్వామిని కోరుకుంటారు? అనే ప్రశ్న వేస్తే.. ‘‘ఇదివరకు మగవాడికి సెన్సాఫ్ హ్యూమర్, సెన్సాఫ్ ఎడ్వంచర్.. ఉండాలని అనుకొనేదాన్ని. అయితే ఇప్పుడు ప్రేమ అనేది ఎవరిమీదైౖనా, ఎప్పుడైనా, ఎక్కడైనా పుట్టవచ్చని అర్థమైంది. నా జీవితంలో అలాంటిది జరిగితే, ఆ గుణాలు ఉన్నాయా, లేదా అనే విషయం పట్టించుకోను. అన్నింటికంటే ముఖ్యమైంది, మనం ఒకరితో కనెక్టవడం’’ అని చెప్పింది శ్రద్ధ. మరి ఒక నటి కెరీర్కు బాయ్ఫ్రెండ్ అయిన నటుడు సాయపడతాడా? కాదంటోంది శ్రద్ధ. ‘‘పనితీరు, ప్రతిభ కాకుండా ఒక నటికి ఎవరైనా సాయపడగలరని నేననుకోను. నటుడికైనా అంతే. ఫేమస్ అయిన నటుడితో డేటింగ్ చేస్తే, వృత్తిపరంగా ఎదుగుతారనే విషయాన్ని నేను నమ్మనుగాక నమ్మను’’ అని తేల్చి చెప్పేసింది.

- shraddhaiteevala arjunkapurku ‘haf galphrend’gaa kanipinchina shraddha kapur twaralo ‘haseena’ roopamlo prekshakula munduku vastondi. haseena.. evaro kaadu. mumbai baambu paelulla kesulo pradhaana ninditudu, mafia dan davud ibraheem sodari! viseshamemante davud paatranu shraddha nija jeevita sodarudu siddhant kapur pooshistundatam!! aausastlo ee sinima vidudala kaanundi. natudu, darsakudu faran akhtartho aame anubandham vaartallokekkadam, tama madhya andaruu anukuntunna sambandhamedii ledani shraddha spashtam cheyadam telisinde. ee nepathyamlo meeru elanti jeevita bhaagaswaamini korukuntaru? ane prasna veste.. ‘‘idivaraku magavadiki sensaf humer, sensaf edvancher.. undaalani anukonedaanni. ayithe ippudu prema anedi evarimeedina, eppudaina, ekkadaina puttavacchani ardhamaindi. naa jeevitamlo alantidi jarigithe, aa gunaalu unnaya, leda ane vishayam pattinchukonu. annintikante mukhyamaindi, manam okaritho kanektavadam’’ ani cheppindi shraddha. mari oka nati kereerku boyfrend ayina natudu sayapadatada? kadantondi shraddha. ‘‘paniteeru, pratibha kakunda oka natiki evaraina saayapadagalarani nenanukonu. natudikaina anthe. famus ayina natuditho dating cheste, vruttiparamgaa edugutaarane vishayaanni nenu nammanugaaka nammanu’’ ani telchi cheppesindi.